Legal Document

Category: 68

Text:
3. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΑΜΥΝΑΣ Αριθ.Φ800/12/853 12 Σ.75 της 30 Ιαν./8 Φεβρ.2001 (ΦΕΚ Β΄128) Καθορισμός Κόστους Χημικών Αναλύσεων που πραγματοποιούνται στο Χημείο Στρατού, Ναυτικού Αεροπορίας και δεν εκτελούνται στο Γενικό Χημείο του Κράτους. Έχοντας υπόψη τις διατάξεις: α. Των άρθρων 4, 9 και 55 του Ν.Δ. 721/70 «Περί Οικονομικής Μερίμνης και Λογιστικού των Ενόπλων Δυνάμεων» (ΦΕΚ 251/Α). β. Το άρθρο 29Α του Ν.1558/85 (ΦΕΚ 137/Α) όπως προστέθηκε με το άρθρο 27 του Ν. 2081/92 (ΦΕΚ 154/Α) και αντικαταστάθηκε με το άρθρο 1 παρ.2 του Ν.2469/97 (ΦΕΚ 38/Α). γ. Τα άρθρα 49 παρ. 1, εδ. (α) παρ. 8 και 69, παρ. 8 του Π.Δ. 284/89 (ΦΕΚ 133/Α), όπως η παράγραφος -8- του άρθρου 69 προστέθηκε με το άρθρο 31 του Π.Δ. 189/97 (ΦΕΚ 155/Α). δ. Την υπ΄ αριθμ. 59487/Σ. 872/1.6.2000 (ΦΕΚ 679 Β΄) Κοινή Απόφαση Πρωθυπουργού και ΥΕΘΑ «Ανάθεση αρμοδιοτήτων ΥΕΘΑ σε ΥΦΕΘΑ». ε. Την υπ΄ αριθμ. 30/9845/10469/0078/10-102000 «Απόφαση Υπουργού Οικονομικών», Αναπροσαρμογή τιμολογίου ιδιωτικών Χημικών Αναλύσεων που πραγματοποιούνται στο Γενικό Χημείο του Κράτους. (ΦΕΚ 942 Β΄) στ. Την ανάγκη καθορισμού των τιμών κόστους των Χημικών Αναλύσεων που πραγματοποιούνται στο Χημείο Στρατού και δεν εκτελούνται στο Γενικό Χημείο του Κράτους. ζ. Το γεγονός ότι από τις διατάξεις της παρούσας Απόφασης δεν προκαλείται δαπάνη σε βάρος του Κρατικού Προϋπολογισμού. η. Τη σχετική εισήγηση του ΕΠΥΕΘΑ/ΔΟΙ, αποφασίζουμε Άρθρ. 1.-Καθορίζουμε τις τιμές των Χημικών Αναλύσεων που πραγματοποιούνται στο Χημείο Στρατού, Ναυτικού, Αεροπορίας, όπως- στο παράρτημα «Α» του παρόντος. Άρθρ. 2.-1. Η κοστολόγηση των αναλύσεων του Παραρτήματος του παρόντος, αφορά: α. Κλάδους και Υπηρεσίες των Ε.Δ. β. Σώματα Ασφαλείας. γ. Δημόσιους Οργανισμούς, ΝΠΔΔ, ΝΠΙΔ, Ιδρύματα, Τρίτα Φυσικά ή Νομικά Πρόσωπα και Ξένες Αρχές. Σελ. 74,82 Τεύχος 1384 Σελ. 38 δ. Χημικές Αναλύσεις - Εξετάσεις που διενεργούνται για την υλοποίηση των πάσης φύσεως διαγωνισμών - συμβάσεων των Κλάδων και Υπηρεσιών των Ενόπλων Δυνάμεων, Υπουργείου Ανάπτυξης, ΕΛ.ΑΣ. κ.λπ. και οι οποίες θα κοστολογούνται σε βάρος των προμηθευτών. Η ρύθμιση αυτή θα συμπεριλαμβάνεται στις διακηρύξεις των διαγωνισμών και στις υπογραφόμενες συμβάσεις. 2. Το αντίτιμο των παραπάνω αναλύσεων θα κατατίθεται στο Δημόσιο Ταμείο υπέρ των Ενόπλων Δυνάμεων και επ' ωφελεία των δικαιούχων Κλάδων. 3. Το αντίτιμο των ανωτέρω αναλύσεων θα είναι μειωμένο κατά 20% για κάθε ανάλυση που πραγματοποιείται για λογαριασμό των Κλάδων και Υπηρεσιών των Ε.Δ. 4. Το Παράρτημα «Α» στην Φ. 800/100/73907/Σ. 1432/ 17.12.99 (ΦΕΚ 89 Β΄/2.2.2000) Απόφαση κ. ΥΦΕΘΑ εξακολουθεί να ισχύει. Άρθρ. 3.-Οι τιμές των Χημικών αναλύσεων θα αναπροσαρμόζονται αυτόματα (χωρίς άλλη διαδικασία) σύμφωνα με το ύψος του τιμολογίου των ιδιωτικών χημικών αναλύσεων που θα ισχύουν στο Γενικό Χημείο του Κράτους. Άρθρ. 4.-Η παρούσα απόφαση ισχύει από την ημερομηνία δημοσίευσης της στην Εφημερίδα της Κυβερνήσεως. 36.Α.λ.3 Χημείο Στρατού